ZAPISNIK
7. sjednice Vijeća Mjesnog odbora Kupinečki Kraljevec - centar
održane 17. prosinca 2021.,
s početkom u 18,30 sati


Nazočni članovi Vijeća: Mladen Mlinarić, Kristijan Jakolić, Ivan Krešić, Dubravka Milača i Marko Samaržija.
 
Predsjedava Mladen Mlinarić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 7. sjednicu Vijeća. Predlaže da se prije utvrđivanja dnevnog reda usvoji zapisnik 6. sjednice.
         Bez rasprave, jednoglasno (5 “za”), Vijeće prihvaća tekst zapisnika 6. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li novih prijedloga.
Obzirom da nema drugih prijedloga, daje na glasovanje predloženi dnevni red.
         Vijeće jednoglasno (5 “za”) utvrđuje 

dnevni red:

1. Prijedlozi zaključaka o povremenom korištenju prostora mjesne samouprave, Kraljevečka 
    cesta 73 za razdoblje od 01.01. do 31.12.2022.)
2. Prijedlog zaključka o davanju mišljenja na Program čišćenja javnih površina na području 
    Gradske četvrti Brezovica
3. Obavijesti, pitanja i prijedlozi


Ad 1)    Prijedlozi zaključaka o povremenom korištenju prostora mjesne samouprave,
              Kraljevečka cesta 73 za razdoblje od 01.01. do 31.12.2022.)

       Predsjednik Vijeća, Mladen Mlinarić iznosi da su članovi Vijeća primili raspored korištenja prostora mjesne samouprave, Kraljevečka cesta 73 u pisanom obliku. Iznosi da je  prostor na katu odobren Zavodu za fotogrametriju do 31. ožujka 2022., radnim danom od 7,00 do 15,00 sati. Udruga Obraz nije zatražila korištenje, stoga je nema u tabeli. Otvara raspravu.
Obzirom da se nitko ne javlja za riječ, daje prijedloge na usvajanje.
           Vijeće je jednoglasno (5 za”) prihvatilo predlaženi plan korištenja prostora koji je u prilogu zapisnika.        
         

Ad 2) Prijedlog zaključka o davanju mišljenja na Program čišćenja javnih površina na 
           području Gradske četvrti Brezovica


            Predsjednik Vijeća, Mladen Mlinarić konstatira da su članovi Vijeća primili Prijedlog u pisanom obliku. Otvara raspravu.
           Nakon kraće rasprave svih članova Vijeća, predsjednik Vijeća daje Prijedlog zaključka na glasovanje.
[bookmark: _GoBack]           Vijeće je jednoglasno (5 “za”) donijelo 

ZAKLJUČAK
o davanju mišljenja na Program čišćenja javnih površina na području
Gradske četvrti Brezovic

1. Vijeće Mjesnog odbora Kupinečki Kraljevec – centar razmotrilo je Program čišćenja javnih površina na području Gradske četvrti Brezovica.

2. Vijeće predlaže da se u Program uvrsti:

· Čišćenje svih autobusnih perona i ugibališta nakon zimske službe
· Kraljevečka cesta, čišćenje nogostupa nakon zimske službe
· Štrpet, čišćenje nogostupa nakon zimske službe
· Potočka cesta, čišćenje nogostupa nakon zimske službe
· Pandaki, čišćenje nogostupa nakon zimske službe
· Kraljevečka cesta 73, čišćenje parkirališta nakon zimske službe
· Čišćenje kanti za smeće na svim autobusnim stajalištima.


3. Ovaj zaključak dostavlja se Gradskom uredu za mjesnu samoupravu na dalje postupanje, a Vijeću Gradske četvrti Brezovica na znanje.
	 

	   



Ad 3) Obavijesti, pitanja i prijedlozi

         Predsjednik informira članove Vijeća o sastanku sa predstavnicima Gradskih groblja, gospođom Sanja Magzan tenovim vlasnikom parcele kat. čest. br 465/1 gospodinom Slavenom Petak. Parcela  graniči na južnoj strani  s mjesnim grobljema a vezano uz postavljanje  ograde  između mjesnog - gradskog  groblja  Kupinečki  Kraljevec. Otvoreno je i pitanje zacjevljenja , odvoda slivnih  voda  između  groblja Kupinečki Kraljevec   i  k.č. br 465/1 , ali gospoda iz Gradskih groblja su preporučili da se pokuša MO dogovoritisa Vodoopskrbom i odvodnjom d.o.o.
       Predsjednik je obavijestio članove Vijeća i raspravljalo se o autobusnoj stanici autobusne linije 162 , Kraljevečka cesta,  kod križanja s ulicom Maleki, iz smjera Grada Zagreba prema Ašpergerima , koja se nalazi na vrlo  opasnom mjestu za promet  u zavoju, o mogućoj izradi autobusnog ugibališta na istom mjestu.
       Nadalje, informira članove Vijeća da nakon što su promijenjeni stari drveni stupovi novim betonskim stupovima struje i rasvjete, nije  ponovno postavljena oznaka „stajalište autobusa“ Tražit će da se postavi na betonski stup budući da mlađi - novi vozači autobusa nisu upoznati, ne znaju da se na istom mjestu nalazi autobusno stajalište.
       Predsjednik je obavijestio članove Vijeća da je pisao dopis o nastavku - dogradnji javne rasvjete Kraljevečka cesta , od autobusne stanice Harabajsi - Kraljevečkom cestom  prema kućnom brojevima 70, 67 , 69 , cca 250  metara  vrlo je neugodno u mraku vraćati se kući djeci iz škole , odraslima, važno je radi sigurnosti pješaka i vozača nema nogostupa, između autobusne stanice Harabajsi i Kraljevečke ceste kbr. 70, 67 , 69 ,  prolazi dalekovod, ali s dva tri stupa rasvjete riješio bi se velik dio problema.  
      Potočka cesta,  od autobusne stanice Milače  prema kućnim brojevima 38, 39, 41 , 110 metara,  vrlo je neugodno u mraku vraćati se kući djeci iz škole , odraslima, važno je radi sigurnosti pješaka i vozača budući da nema nogostupa.
     U Grančarskoj ulici  kod Fragarije se nalazi autobusno stajalište  u smjeru Zagreba, koje se slobodno može nazvati zona sumraka. Nema autobusnog perona, ljudi na bankini u blatu uz glavnu prometnicu -  komunikaciju za Zagreb,  čekaju autobus u mraku budući da nema javne rasvjete, nema pješačkog  prijelaza te  u ranim jutarnjim satima, dok je još mrak  prelaze brzu cestu. Tražio je hitno rješavanje.
     Također je tražio da za trajanja zime - zimske službe, da se redovito posipavaju i čiste od snijega sve autobusne stanice, ugibališta , peroni na području mjesnog odbora Kupinečki Kraljevec – centar: Šrpet okretnica autobusa br. 161  i  autobusne stanice kod  kbr. 25 , Tumbri, Pandaki , Harabajsi , kod zgrade mjesne samouprave,  Milače , Franje  
Tražio je da se počiste od sipine  prometnice, nogostupi , autobusna stajališta, ugibališta , peroni, parkiralište Doma mjesne samouprave, prostor ispred crkve sv. Ivana Krstitelja i mrtvačnice - ispraćajni trg te da se nakon očišćenja sipinem, očiste svi slivnici na području mjesnog odbora Kupinečki Kraljevec – centar te saniraju udarne rupe na prometnicama.
      Vezano uz regulaciju prometa tražio je obnovu horizontalne signalizacije. 
       Predsjednik informira članove da je izdano Rješenje za ponovnu postavu prometnog zrcala_zona raskrižja Štrpet - Tumbri - Harabajsi.
        Plan komunalnih aktivnosti je u potpunosti realiziran što se tiče područja MO Kupinečki Kraljevec – centar.
        Nakon kraće rasprave, konstatira se da nova katastarska izmjera K.o. Kupinečki Kraljevec ide svojim tokom i bez problema.
        Obzirom da se nitko ne javlja za riječ, predsjednik Vijeća zaključuje 7. sjednicu te zahvaljuje na odličnoj suradnji članovima Vijeća te djelatnici za rad tijela mjesne samouprave zaduženoj za Mjesni odbor Kupinečki Kraljevec – centar. 
       

         Dovršeno u 19,30 sati.

 Zapisnik izradio:
 Mladen Mlinarić

         Kupinečki Kraljevec, 17. prosinca 2021.

